Hrvatski zavod za zdravstveno osiguranje, Regionalni ured Osijek, Kralja Zvonimira 1, OIB: 02958272670, temeljem suglasnosti ravnatelja Hrvatskog zavoda za zdravstveno osiguranje, Zagreb, Margaretska 3, KLASA: 372-01/19-01/02, URBROJ: 338-01-06-13-19-02 od dana 04. ožujka 2019. godine, objavljuje

**JAVNI NATJEČAJ**

**za zakup poslovnog prostora za potrebe Hrvatskog zavoda za zdravstveno osiguranje u Osijeku**

1. **Predmet javnog natječaja**

Predmet javnog natječaja je zakup uredskog poslovnog prostora u Osijeku, površine približno 300 do 400 m2 za potrebe privremenog smještaja Regionalnog ureda Hrvatskog zavoda za zdravstveno osiguranje(u daljnjem tekstu: Zavod) u Osijeku.

1. **Uvjeti**

* Poslovni prostor mora biti u zadovoljavajućem stanju, bez potrebe za većim ulaganjima i opremljen osnovnom infrastrukturom (struja, voda, kanalizacija), a sve instalacije moraju biti ispravne.
* Primopredaja poslovnog prostora mora biti omogućena najkasnije do dana određenog Ugovorom o zakupu.
* Ugovor o zakupu se sklapa na određeno vrijeme od 14 (četrnaest) mjeseci, uz mogućnost produženja za vrijeme dok traju radovi na obnovi poslovne zgrade Zavoda u Osijeku.

1. **Kriteriji za odabir ponude**

* iznos zakupnine
* blizina poslovnog prostora sjedištu Zavoda u Osijeku
* uređena gradska infrastruktura, pristupačnost pomoću javnog prometa i osobnim vozilima, po mogućnosti bez urbanističko arhitektonskih barijera
* iskoristivost i opremljenost poslovnog prostora za namjenu uredskog poslovanja
* prilagodljivost priključaka na računalnu mrežu

1. **Sadržaj ponude**

* osobne podatke ponuditelja (ime i prezime fizičke osobe, odnosno naziv pravne osobe, osobni identifikacijski broj (OIB), kontaktne podatke (adresa, broj telefona, adresa e-pošte)
* ponuđeni mjesečni iznos zakupnine izražen u kunskoj vrijednosti po metru kvadratnom površine i ukupno za cijeli prostor (iznos sa i bez poreza na dodanu vrijednost upisanu brojkama i slovima)
* opis nekretnine koja se nudi u zakup (adresa, površina, kat, tlocrt prostora, stanje prostora, stanje infrastrukture i dr.)
* tko je u obvezi snositi režijske i ostale troškove vezane uz korištenje nekretnine
* rok zakupa nekretnine
* prijedlog Ugovora o zakupu (u prijedlogu ugovora mora biti navedeno da trošak pričuve i investicijskog održavanja nekretnine snosi vlasnik nekretnine/zakupodavac, te da otkazni rok traje 90 dana od dana pisane dostave otkaza u slučaju otkazivanja ugovora od strane zakupodavca. (odredbe čl 5. stavka 2. Zakona o zakupu i kupoprodaji poslovnoga prostora („Narodne Novine“ br. 125/11. i 64/15., 112/18.) i odredbe članka 46. stavak 8. i 9. Zakona o upravljanju državnom imovinom)
* Potvrdu Porezne uprave da porezni obveznik (potencijalni zakupodavac) nema dugovanja po osnovi javnih davanja
* Izvadak iz zemljišne knjige za nekretninu – ponuđeni poslovni prostor
* fizičke osobe dužne su priložiti presliku važeće osobne iskaznice/putovnica, a pravne osobe su dužne priložiti izvadak iz sudskog registra, odnosno domicilnog registra s ovjerenim prijevodom sudskog tumača na hrvatski jezik
* potpis ponuditelja
* Zavod zadržava pravo provjere svih okolnosti i činjenica koje su navedene u ponudi, kao i pravo dodatnog pojašnjenja i dostave dodatne dokumentacije od ponuditelja.

1. **Način dostave ponude**

Ponude se dostavljaju u zatvorenim omotnicama na adresu Hrvatski zavod za zdravstveno osiguranje, Regionalni ured Osijek, Kralja Zvonimira 1, 31 000 Osijek, s naznakom „Ponuda za zakup poslovnog prostora – ne otvarati“.

Rok za dostavu ponude je osam dana od dana objave javnog natječaja.

Ponude pristigle nakon roka neće se uzeti u obzir.

Ponuditelj su dužni omogućiti očevid ponuđenog poslovnog prostora na licu mjesta u tijeku postupka.

1. **Odabir ponuditelja**

O rezultatima javnog natječaja ponuditelji će biti obaviješteni pisanim putem preporučenom poštanskom pošiljkom.

1. **Napomena**

Prema odredbi članka 46. stavak 8. Zakona o upravljanju državnom imovinom („NN“ br. 52/18.) Zavod ne može sklopiti Ugovor o zakupu nekretnina s trećim osobama bez suglasnosti Ministarstva državne imovine.

Sukladno navedenom, a prije donošenja Odluke o odabiru naručitelj će zatražiti potrebne suglasnosti mjerodavnih tijela.

Naručitelj zadržava pravo ne odabrati ponudu ponuditelja, odnosno poništiti javni natječaj bez obrazloženja i pri tome ne snosi nikakvu odgovornost prema ponuditeljima, niti je obvezan snositi bilo kakve troškove u svezi sa sudjelovanjem ponuditelja u postupku javnog natječaja.

Podnošenjem ponude na natječaj, ponuditelj daje privolu da Zavod u svrhu provedbe natječajnog postupka može date podatke prikupljati, objavljivati i obrađivati u elektroničkom obliku ili manualno, te čuvati i dalje koristiti u skladu s općim aktom Zavoda i sukladno propisima o zaštiti osobnih podataka.

Hrvatski zavod za zdravstveno osiguranje, Regionalni ured Osijek